
	Paslaugos apibūdinimas

	Teritorijoje, kuriai detalieji planai ar vietovės lygmens bendrieji planai, kuriuose nustatomas detaliųjų planų teritorijos naudojimo reglamentas, neparengti, sprendimą pakeisti žemės sklypo pagrindinę žemės naudojimo paskirtį ir (ar) būdą pagal savivaldybės lygmens bendrąjį planą ir (ar) vietovės lygmens bendrąjį planą, jeigu šis parengtas, priima meras ar jo įgaliotas savivaldybės administracijos direktorius. 
Pagrindinės žemės naudojimo paskirties ir (ar) būdo keitimo tvarką ir sąlygas nustato Vyriausybė (Vyriausybės nutarimas Nr. 1073).
Lietuvos Respublikos teritorijų planavimo įstatymo 20 straipsnio 2 dalies 2 punkte nurodytu atveju mero ar jo įgalioto savivaldybės administracijos direktoriaus sprendimu pagal savivaldybės lygmens bendrąjį planą ir (ar) vietovės lygmens bendrąjį planą, jeigu jis parengtas, nustatant žemės sklypo naudojimo būdą, jeigu jis nenustatytas, taikomos Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo  (toliau – Aprašas) 5, 6, 8, 10, 15 ir 19 punktų nuostatos.

	Paslaugos tipas
	Paslauga teikiama elektroniniu būdu. Procesas vyksta per Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (toliau – TPDRIS), jungiantis per TPS „Vartai“ (www.planuojustatau.lt ).

	Paslaugos teikimo proceso aprašymas (reikalingi atlikti veiksmai)

	Paslaugos iniciatorius, pageidaujantis inicijuoti pagrindinės žemės naudojimo paskirties ir būdo nustatymą ir keitimą, prisijungia prie TPDRIS, jungiantis per TPS „Vartai“ (www.planuojustatau.lt) ir užpildo elektroninę prašymo formą. Prašymo forma pildoma nuosekliai nuo pirmo iki paskutinio punkto. Pridedami dokumentai. Ką prisegti „Pridedamų dokumentų“ lauke priklauso nuo prašymo formoje užpildytų laukų reikšmių. Užpildžius visus punktus, Prašymas pateikiamas ir pasirašomas.

Savivaldybės administracijos atsakingas skyrius (toliau – Skyrius) per 5 d. d. nuo prašymo dokumentų gavimo įvertina ar prašymas ir pateikti dokumentai atitinka Aprašo 6 punkte nustatytus reikalavimus, kreipiasi į atitinkamas duomenų bazes dėl pateiktų duomenų atitikties registruotiems duomenims. 

Jei prašymas neatitinka Aprašo 6 punkte nustatytų reikalavimų, prašymą pateikęs asmuo ne vėliau kaip per 5 darbo dienas nuo jo pateikimo dienos per TPDRIS informuojamas apie nustatytus trūkumus, nurodant, kad trūkumai turi būti pašalinti ne vėliau kaip per 10 darbo dienų nuo šios informacijos gavimo dienos; jei per skirtą terminą trūkumai nepašalinami, prašymas nebenagrinėjamas ir TPDRIS paslauga pažymima kaip baigta. Kai nustatyti trūkumai ištaisomi pasibaigus nurodytam terminui, per TPDRIS teikiamas naujas prašymas. 
Jei pateiktas prašymas atitinka Aprašo 6 punkte nustatytus reikalavimus, prašymas pakeisti žemės sklypo pagrindinę žemės naudojimo paskirtį ir (ar) pakeisti ar nustatyti, jeigu jis nenustatytas, žemės sklypo naudojimo būdą,  paskelbiamas TPDRIS ir Savivaldybės interneto svetainėje, informuojant, kad per 10 darbo dienų nuo prašymo paskelbimo dienos galima per TPDRIS teikti merui ar jo įgaliotam savivaldybės administracijos direktoriui pasiūlymus dėl žemės sklypo pagrindinės žemės naudojimo paskirties pakeitimo ir (ar) žemės sklypo naudojimo būdo pakeitimo ar nustatymo, jei jis nenustatytas.
Ne vėliau kaip per 10 darbo dienų pasibaigus Aprašo 10.2 papunktyje nurodytų pasiūlymų teikimo terminui priimamas motyvuotas sprendimas dėl žemės sklypo pagrindinės žemės naudojimo paskirties ir (ar) būdo pakeitimo ar žemės sklypo naudojimo būdo nustatymo, jei jis nenustatytas. Sprendimas dėl žemės sklypo pagrindinės žemės naudojimo paskirties pakeitimo ir (ar) žemės sklypo naudojimo būdo pakeitimo ar nustatymo, jei jis nenustatytas, su nurodytais šio sprendimo priėmimo motyvais.
Aprašo 102 punkte nurodyta informacija ne vėliau kaip kitą darbo dieną po sprendimo priėmimo paskelbiamas TPDRIS ir Savivaldybės interneto svetainėje.
Paslaugos gavėjas apie prašymo nagrinėjimą informuojamas prašyme nurodytu būdu: atvykęs į Savivaldybės administraciją, registruotu laišku arba elektroninėmis priemonėmis: per e. pristatymas informacinę sistemą, elektroniniu paštu ar prisijungęs prie TPDRIS.

	Paslaugos inicijavimo forma 
	TPDRIS užpildoma atitinkama prašymo forma.


	Informacija ir dokumentai, kuriuos turi pateikti asmuo
	1. Prašymas (užpildyta elektroninio prašymo forma).

2. Rašytinis (-iai) įgaliojimas (-ai) pateikti prašymą ir prireikus ištaisyti šio prašymo trūkumus, kai prašymą teikia atstovaujantis asmuo ir įgaliojimas (-ai) neįregistruotas (-i) Įgaliojimų registre.
3. Lietuvos Respublikos specialiųjų žemės naudojimo sąlygų įstatyme nurodytų subjektų pasirašyti pritarimai, kai žemės sklypas patenka į Specialiųjų žemės naudojimo sąlygų įstatyme nurodytas teritorijas, kuriose pagal šiose teritorijose taikomas specialiąsias žemės naudojimo sąlygas draudžiama keisti žemės sklypo pagrindinę žemės naudojimo paskirtį ir (ar) keisti ar nustatyti, jeigu jis nenustatytas, žemės sklypo naudojimo būdą be šių subjektų pritarimo.

	Ppaslaugos teikėjas
	Architektūros ir urbanistikos skyrius
Architektūros ir urbanistikos skyriaus specialistai
+37044398235
architekturossk@mazeikiai.lt



	Paslaugos suteikimo trukmė 
	Sprendimas dėl žemės sklypo pagrindinės žemės naudojimo paskirties ir (ar) būdo pakeitimo ar žemės sklypo naudojimo būdo nustatymo priimamas per Aprašo 10 punkte nurodytą terminą

	Teisės aktai, reguliuojantys 
paslaugos teikimą
	

Lietuvos Respublikos žemės įstatymas.
 https://www.e-tar.lt/portal/lt/legalActEditions/TAR.CC10C5274343
 
Lietuvos Respublikos teritorijų planavimo įstatymas
https://www.e-tar.lt/portal/lt/legalActEditions/TAR.26B563184529 

Lietuvos Respublikos saugomų teritorijų įstatymas
https://www.e-tar.lt/portal/lt/legalActEditions/TAR.FF1083B528B7

Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašas, patvirtintas Lietuvos Respublikos Vyriausybės nutarimu Nr. 1073 https://www.e-tar.lt/portal/lt/legalAct/TAR.250E5F871BA9/TAIS_465809 
Žemės naudojimo būdų turinio aprašas , patvirtintas Lietuvos Respublikos aplinkos ministro 2024 m. birželio 17 d. įsakymas Nr. D1-199 
https://www.e-tar.lt/portal/lt/legalAct/fae98c502c8f11efbdaea558de59136c 
 

	Paslaugos suteikimo kaina
	Paslauga neatlygintina

	Paslaugos teikėjo veiksmų (neveikimo) apskundimo tvarka
	[bookmark: _Hlk100747778]Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Šiaulių apygardos skyriui (Dvaro g. 81, 76299 Šiauliai)) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka. 
Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.



